Diari Oficial de la Generalitat Valenciana


Sumari del DOGV 8461, del 10-01-2019 (2018/11868)

RESOLUCIÓ de 12 de desembre de 2018, de la Conselleria d'Hisenda i Model Econòmic, per la qual s'accepta la cessió gratuïta de l'ús del bé de titularitat municipal situat al carrer Juan Tonda Aragonés, número 2, de la Vila Joiosa, per a albergar les dependències de la seu judicial de la Vila Joiosa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8461

Data del DOGV
:   10-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11216


Data del document
:   12-12-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de desembre de 2018, de la Conselleria d'Hisenda i Model Econòmic, per la qual s'accepta la cessió gratuïta de l'ús del bé de titularitat municipal situat al carrer Juan Tonda Aragonés, número 2, de la Vila Joiosa, per a albergar les dependències de la seu judicial de la Vila Joiosa. [2018/11695]  
L'Ajuntament de la Vila Joiosa, mitjançant l'Acord plenari del 15 de febrer de 2018, va aprovar la cessió gratuïta a la Generalitat Valenciana de l'ús del bé de titularitat municipal situat al carrer de Juan Tonda Aragonés, núm. 2, de la Vila Joiosa, per a la ubicació dels jutjats i la Fiscalia del partit judicial de la Vila Joiosa.  
A proposta de la Conselleria de Justícia, Administració Pública, Reformes Democràtiques i Llibertats Públiques, de 27 de novembre de 2018, es van iniciar els tràmits legals oportuns per a l'acceptació de la cessió.  
La cessió s'ha efectuat basant-se en el que es disposa en l'article 37 de la Llei 14/2003, de patrimoni de la Generalitat i la disposició addicional onze de la llei esmentada que específicament regula la mutació demanial respecte a les entitats que integren l'Administració local.  
  
Segons aquest article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquestes quan siguen necessàries per al compliment de les seues finalitats. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no és destinat a l'ús o servei públic o deixe de destinar-se posteriorment, revertirà a l'administració transmitent, i s'integrarà en un patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat, estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni de la Generalitat estableix que l'adquisició de béns i drets, en virtut de transferència o cessió administrativa, porta implícita l'afectació de béns i drets a l'ús general o al servei públic. Per tant, una vegada perfeccionada la cessió i acceptació, l'immoble queda automàticament afecte al servei públic de l'Administració de justícia i adscrit a la Conselleria de Justícia, Administració Pública, Reformes Democràtiques i Llibertats Públiques, a la qual correspon la seua administració, defensa i conservació.  
  
Per tant, sobre la base dels articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per l'Ajuntament de la Vila Joiosa de l'edifici situat al carrer Juan Tonda Aragonés, núm. 2, de la Vila Joiosa, que confronta: al nord, amb el carrer de Juan Tonda; al sud, amb Juan Llorca Desa i hereus de Jacinto Linares; a l'est, amb el solar propietat de Manuela Vicenta Llinares Llinares i Pedro Orts, i a l'oest, amb la comunitat de propietaris de l'edifici situat al carrer de Pizarro, 2.  
Consta inscrit en el Registre de la Propietat de la Vila Joiosa 2, en el tom 1679, llibre 1012, foli 201, finca 43296, inscripció 2a.  
Referència cadastral: 4600212FO8348G8564DJ.  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament s'efectua amb la condició de destinar l'immoble a la ubicació dels jutjats i la Fiscalia del partit judicial de la Vila Joiosa. La cessió serà per un termini de 10 anys comptador des de la implantació del servei públic o l'efectiva ocupació de l'immoble.  
  
Tercer  
La Conselleria pagarà totes les despeses que origine l'adaptació de l'immoble a la finalitat per a la qual se cedeix, i també els subministraments d'aigua, electricitat, i altres necessaris per al funcionament dels jutjats.  
  
Quart  
L'Ajuntament es compromet facilitar l'obtenció de les autoritzacions pertinents per a efectuar les obres necessàries d'adequació i funcionament, com també a estudiar, a través de l'operació jurídica que ho permeta, l'adquisició de la propietat d'immoble per part de la Generalitat en el termini màxim de 10 anys.  
  
Cinqué  
En el cas d'incompliment de les finalitats per a les quals se cedeix l'immoble, una vegada sol·licitada la reversió per part de l'Ajuntament i remesa com a acord de reversió a la Conselleria d'Hisenda i Model Econòmic, aquesta tramitarà el corresponent expedient de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Sisé  
El dret d'ús sobre l'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic de l'Administració de justícia i adscrit a la Conselleria de Justícia, Administració Publica, Reformes Democràtiques i Llibertats Publiques, a la qual corresponen les competències demanials sobre aquest, incloent-hi l'administració, defensa i conservació, i inscriure's a nom de la Generalitat en el Registre de la Propietat i en el cadastre.  
  
Seté  
Notificar aquesta resolució a l'ajuntament que cedeix i publicar-la en el Diari Oficial de la Generalitat Valenciana, d'acord amb el que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos comptadors a partir de l'endemà de la notificació, davant del jutjat contenciós administratiu de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot interposar un recurs potestatiu de reposició, en el termini d'un mes comptador a partir de l'endemà de la notificació, davant de l'òrgan que va dictar l'acte, de conformitat amb el que es preveu en l'article 116 de la Llei 30/199, de 26 de novembre, de règim jurídic de les administracions públiques i del procediment administratiu comú, sense perjudici que se'n puga exercir qualsevol altre que es considere procedent.  
  
València, 12 de desembre de 2018.- El conseller d'Hisenda i Model Econòmic: Vicent Soler i Marco.